Muškarac koji je upucan u petak navečer nakon što je nožem napao dvojicu vojnika u Bruxellesu je umro, priopćilo je belgijsko savezno tužiteljstvo, dodajući kako smatra ovaj događaj za pokušaj terorističkog ubojstva.

Glasnogovornica saveznog tužiteljstva rekla je kako je muškarac dvaput uzviknuo "Allahu Akbar" ("Bog je velik" na arapskom) tijekom napada.

- Temeljem identiteta koji za sada imamo radi se o 30-godišnjem muškarcu koji nije poznat po terorističkim aktivnostima - rekla je glasnogovornica tužiteljstva.

RTBF je ranije objavio da je muškarac Somalac. Napadač nije imao poznatih veza s terorizmom, a policiji je bio poznat zbog manjih prekršaja.

Birdseye view from my and @tdasilvarosa 's flat - man attacked soldier with machete #attack #brussels at least one man in critical condition pic.twitter.com/jNr4aO2ESF — Freddie Martyn (@FreddieMartyn) August 25, 2017

Vojnici su u napadu lakše ozlijeđeni, jedan na licu, drugi na ruci.

Svjedok Ryan MacDonald rekao je da je čuo pucanj, prenosi BBC. Drugi svjedok rekao je da je čuo dva glasna praska i sirene.

Mediji navode da se napad dogodio na Boulevard Emile Jacqmain.

A man attacked soldiers in Brussels with a machete tonight. Pics I took in the street. #Brussels #Brusselsattack #Bruxelles pic.twitter.com/LqDmXFnLa2 — Thomas da Silva Rosa (@tdasilvarosa) August 25, 2017

Belgian Police covering the scene after a machete attack ended by retaliating soldiers firing. #Brusselsattack #Brussels #Bruxelles pic.twitter.com/fZRZ6MfTcI — Thomas da Silva Rosa (@tdasilvarosa) August 25, 2017

Osim redovne policije bruxelleskim ulicama vrše ophodnje i vojnici zbog povišene razine sigurnosne prijetnje nakon napada islamskih militanata u Parizu i belgijskom glavnom gradu 2015. i 2016. U lipnju su vojnici ustrijelili osumnjičenog bombaša samoubojicu na bruxelleskom središnjem željezničkom kolodvoru ali nije bilo drugih žrtava u tom slučaju koji su vlasti smatrale terorističkim incidentom.